Ginette Rossini
D'Ginette Rossini, gebuer de 26. Oktober 1939 zu Esch-Uelzecht, ass eng fréier lëtzebuergesch Fechterin an Olympionikin.

Si huet Lëtzebuerg op den Olympesche Summerspiller 1960 zu Roum an 1964 zu Tokyo vertrueden. Vun 1952 bis 1966 war si bei der Spora lizenséiert.

Erfolleger bei den Olympiaden 
Bei der Olympiad zu Roum huet se zweemol an der éischter Ronn vum Florett-Turnéier gewonnen, zu Tokyo véiermol an der éischter Ronn an zweemol an der zweeter Ronn vum Florett-Turnéier.

Weider Partizipatiounen an Erfolleger 
 1957 Weltmeeschterschaft zu Paräis
 1958 Studente-WM zu Paräis
 1958 Juniore-WM zu Budapest
 1959 Juniore-WM zu Bukarest
 Si hat sechsmol de Landesmeeschtertitel am Florett.
 Gewënner bei internationalen Turnéier zu Munneref (dräimol), Como, Madrid, Wien, Bréissel, Gand, Nanzeg
 Bei de Wale vum Lëtzebuergesche Sportler vum Joer koum si 1963 hanner dem Norbert Haupert op déi zweet Plaz.

Literatur 
 Jean-Paul Kolbusch am Luxemburger Wort vum 20. August 2014, S. 31: Ginette Mackel-Rossini - Eine belebende Figur in der Fechtszene

Kuckt och 

Gebuer 1939
Lëtzebuergesch Fechter
Lëtzebuergesch Olympioniken